sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Import operatsiyalarini yanada tartibga solish va ularning oʻz vaqtida amalga oshirilishi yuzasidan nazoratni kuchaytirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Belgilab qoʻyilsinki, ushbu qarorning amal qilishi qaror kuchga kirgandan keyin tuziladigan kontraktlarga nisbatan tatbiq etiladi. 3. Vazirliklar va idoralar bir oy muddatda oʻz normativ-huquqiy hujjatlarini ushbu qarorga muvofiqlashtirsinlar. 4. Ushbu qaror 2009-yil 1-sentabrdan boshlab kuchga kiradi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
XORIJIY INVESTITSIYA ISHTIROKIDAGI MCHJ “JV MAN AUTO — UZBEKISTAN” KORXONASINI TASHKIL ETISH TOʻGʻRISIDA
(resolution, 2019-06-28)

Tijorat transportlarini ishlab chiqaruvchi jahonning yetakchi kompaniyalaridan biri bilan integratsiyalashuv asosida respublika avtomobilsozlik sanoatini yanada barqaror rivojlantirish, yuk tashuvchi MAN avtomobillarini ishlab chiqarishni tashkil etish orqali ishlab chiqarilayotgan avtomobilsozlik mahsulotlari turlarini kengaytirish, ularni ichki va tashqi bozorlarda sotish hajmining oʻsishini taʼminlash maqsadida Vazirlar Mahkamasi qarori qabul qiladi: 1. “Oʻzavtosanoat” AJ va “MAN Nutzfahrzeuge AG” kompaniyasi (Germaniya) oʻrtasida 2009-yil 10-iyun kuni masʼuliyati cheklangan jamiyat shaklida ustav kapitali 3 million yevro boʻlgan “JV MAN Auto — Uzbekistan” qoʻshma korxonasini tashkil etish toʻgʻrisida Bitim imzolanganligi; “JV MAN Auto — Uzbekistan” qoʻshma korxonasini ustav kapitalidagi “Oʻzavtosanoat” AK ulushi 51 foizni, “MAN Nutzfahrzeuge AG” esa 49 foizni tashkil etishi maʼlumot uchun qabul qilinsin. 5. Oʻzbekiston Respublikasi Tashqi ishlar vazirligi “JV MAN Auto — Uzbekistan” MCHJ talabiga binoan mazkur qarorni amalga oshirish doirasida jalb etilgan xorijiy mutaxassislar va ularning oila aʼzolariga konsullik yigʻimlari va boshqa yigʻimlar undirilmasdan, belgilangan tartibda kirish vizalari berilishini taʼminlasin. 6. Oʻzbekiston Respublikasi Ichki ishlar vazirligi “JV MAN Auto — Uzbekistan” MCHJning arizasiga koʻra, belgilangan tartibda koʻp martalik vizalar berilishi va uzaytirilishi, shuningdek, chet ellik mutaxassislar va oila aʼzolarining vaqtincha yashash joyi boʻyicha vaqtincha propiska qilinishi va vaqtincha propiska muddatini davlat boji toʻlashdan ozod etgan holda uzaytitirilishini taʼminlasin. 7. Oʻzbekiston Respublikasi Mehnat va aholini ijtimoiy muhofaza qilish vazirligi “JV MAN Auto — Uzbekistan” MCHJga qoʻshma korxona tashkil etish loyihasini amalga oshirish uchun belgilangan tartibda Oʻzbekiston Respublikasiga xorijiy mutaxassislar va yuqori malakali ishchi kuchini jalb qilish uchun ruxsatnomalar berilishini taʼminlasin. 8. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklatilsin.
TASHQI IQTISODIY FAOLIYATNI TARTIBGA SOLISH BORASIDAGI QOʻSHIMCHA CHORA-TADBIRLAR TOʻGʻRISIDA
(resolution, 2025-11-26)

Tashqi savdo faoliyatini xalqaro amaliyotda umumeʼtirof etilgan bojxona-tarif jihatdan boshqarish usullarini qoʻllash asosida ichki va tashqi bozorlarda raqobatbardosh yuqori sifatli tayyor mahsulotni mamlakatimizda ishlab chiqarishni barqaror rivojlantirish uchun qulay shart-sharoitlarni yanada shakllantirish maqsadida: 3. Oʻzbekiston Respublikasi Vazirlar Mahkamasi Iqtisodiy taraqqiyot va kambagʻallikni qisqartirish vazirligi, Investitsiyalar va tashqi savdo vazirligi va “Oʻzstandart” agentligi takliflariga koʻra: sanoat kooperatsiyasi asosida tayyor mahsulot, butlovchi buyumlar va materiallar ishlab chiqarishni mahalliy xoʻjalik yurituvchi subyektlar oʻzlashtirayotganligi munosabati bilan, ularni ishlab chiqarishni mahalliylashtirish dasturini amalga oshirish doirasida bojxona toʻlovlari boʻyicha imtiyozlar qoʻllanmagan holda import qilinadigan tovarlar roʻyxatini har yili tasdiqlab borsin; iqtisodiyot tarmoqlarini modernizatsiya qilish, texnikaviy va texnologik qayta jihozlash dasturlari doirasida bojxona toʻlovlaridan ozod etilgan import qilinadigan tovarlarning avval tasdiqlangan roʻyxatlarini, ularda faqat respublikada ishlab chiqarilishi hali oʻzlashtirilmagan tovarlarnigina qoldirishni nazarda tutgan holda bir oy muddatda tanqidiy qayta koʻrib chiqsin. 4. 2009-yilning 1-oktabridan boshlab quyidagilar oʻz kuchini yoʻqotgan deb hisoblansin: Oʻzbekiston Respublikasi Prezidentining “Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida” 2008-yil 27-martdagi PQ–823-sonli qarori 3-bandi va qarorning 1-ilovasi; Oʻzbekiston Respublikasi Prezidentining “Oʻzbekiston Respublikasining 2009-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2008-yil 29-dekabrdagi PQ–1024-sonli qarorining 12-2-ilovasi. 5. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi manfaatdor vazirliklar va idoralar bilan birgalikda bir oy muddatda qonun hujjatlariga mazkur qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 6. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
ChET ELDA TAʼLIM OLGAN YoSh MUTAXASSISLAR MEHNAT FAOLIYATINING MONITORINGI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2021-08-10)

Oʻzbekiston Respublikasi Prezidentining 2003-yil 1-iyuldagi PF-3272-sonli “Istiqbolli yosh pedagog va ilmiy kadrlar malakasini oshirish va tajriba almashuv tizimini takomillashtirish toʻgʻrisida”gi Farmoniga muvofiq buyuraman: 1. Chet elda taʼlim olgan yosh mutaxassislar mehnat faoliyatining monitoringi toʻgʻrisidagi nizomga ilovaga* muvofiq oʻzgartish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
QIShLOQ VA SUV XOʻJALIGI XODIMLARI UChUN MAXSUS KIYIM, MAXSUS POYABZAL VA BOShQA YaKKA TARTIBDA HIMOYaLANISh VOSITALARINI BEPUL BERIShNING NAMUNAVIY MEʼYoRLARINI TASDIQLASh HAQIDA
(order, 2009-07-29)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori bilan tasdiqlangan “Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish Dasturi” (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) ijrosini taʼminlash maqsadida buyuraman: 1. Qishloq va suv xoʻjaligi xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiritiladi. Mazkur Namunaviy meʼyorlar Oʻzbekiston Respublikasi Qishloq va suv xoʻjaligi vazirligi va Oʻzbekiston Kasaba uyushmalari Federatsiyasi kengashi bilan kelishilgan.
OʻN SAKKIZ YoShDAN KIChIK ShAXSLARNING MEHNATI QOʻLLANIShI TAQIQLANADIGAN NOQULAY MEHNAT ShAROITLARI IShLARI ROʻYXATINI TASDIQLASh HAQIDA
(resolution, 2023-09-21)

Oʻzbekiston Respublikasi Mehnat kodeksiga (Oʻzbekiston Respublikasi Oliy Majlisi Axborotnomasi, 1996-y., 1-son) va Oʻzbekiston Respublikasi Vazirlar Mahkamasining 2008-yil 12-sentabrdagi 207-sonli “Oʻzbekiston Respublikasi tomonidan ratifikatsiya qilingan Ishga qabul qilish uchun eng kichik yosh toʻgʻrisidagi Konvensiyani hamda Bolalar mehnatining ogʻir shakllarini taqiqlash va yoʻq qilishga doir shoshilinch choralar toʻgʻrisidagi Konvensiyani amalga oshirish chora-tadbirlari haqida”gi (Oʻzbekiston Respublikasi qonun hujjatlari toʻplami, 2008-y., 37-38-son, 377-modda) qaroriga muvofiq Oʻzbekiston Respublikasi Mehnat va aholini ijtimoiy muhofaza qilish vazirligi va Sogʻliqni saqlash vazirligi qaror qiladilar: 1. Oʻn sakkiz yoshdan kichik shaxslarning mehnati qoʻllanishi taqiqlanadigan noqulay mehnat sharoitlari ishlari roʻyxati yangi tahrirda ilovaga muvofiq tasdiqlansin. 2. Oʻzbekiston Respublikasi Mehnat va aholini ijtimoiy muhofaza qilish vazirligi va Sogʻliqni saqlash vazirligining 2001-yil 30-maydagi 7, 1-son bilan tasdiqlangan “Oʻn sakkiz yoshga toʻlmagan shaxslar mehnatidan foydalanish taqiqlanadigan mehnat sharoiti noqulay ishlar roʻyxatini tasdiqlash haqida”gi qarori (2001-yil 9-iyun, roʻyxat raqami 1040) oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Mazkur Roʻyxat Oʻzbekiston Kasaba uyushmalari Federatsiyasi kengashi va Oʻzbekiston Respublikasi Savdo-sanoat palatasi bilan kelishilgan.
OʻZBEKISTON RESPUBLIKASI BOSh PROKURATURASINING “HUQUQ” GAZETASI TAHRIRIYATI TOʻGʻRISIDA
(resolution, 2009-07-29)

“Prokuratura toʻgʻrisida”gi Oʻzbekiston Respublikasi Qonuniga, Vazirlar Mahkamasining “Oʻzbekiston Respublikasida ommaviy axborot vositalarini davlat roʻyxatidan oʻtkazish tartibini yanada takomillashtirish toʻgʻrisida” 2006-yil 11-oktabrdagi 214-son hamda “Ustav fondida davlat ulushi boʻlgan korxonalarning samarali boshqarilishini va davlat mulkining zarur darajada hisobga olinishini taʼminlash chora-tadbirlari toʻgʻrisida” 2006-yil 16-oktabrdagi 215-son qarorlariga muvofiq Vazirlar Mahkamasi qaror qiladi: 1. Quyidagilar: Prokuratura organlari va boshqa huquqni muhofaza qilish organlari faoliyatini yoritishga ixtisoslashgan “Huquq” (“Huquq”) gazetasini chiqarishning Oʻzbekiston Respublikasi Bosh prokuraturasi tomonidan taʼminlanishi; “Huquq” (“Huquq”) gazetasi taxririyati mustaqil yuridik shaxs hisoblanishi maʼlumot uchun qabul qilinsin. 2. Oʻzbekiston Respublikasi Bosh prokuraturasi va Davlat mulki qoʻmitasining Oʻzbekiston Respublikasi Bosh prokuraturasini muassis sifatida belgilagan holda “Huquq” (“Huquq”) gazetasi tahririyati” davlat korxonasini tashkil etish toʻgʻrisidagi taklifiga rozilik berilsin. 3. Oʻzbekiston Respublikasi Bosh prokuraturasi ikki hafta muddatda “Huquq” (“Huquq”) gazetasi tahririyati”ning ustavini ishlab chiqsin va tasdiqlasin. 4. Toshkent shahar hokimligi “Huquq” (“Huquq”) gazetasi tahririyati” davlat korxonasining, Oʻzbekiston matbuot va axborot agentligi — “Huquq” (“Huquq”) gazetasining belgilangan tartibda davlat roʻyxatidan oʻtkazilishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin.
TOSHKENT SHAHRIDAGI TURIN POLITEXNIKA UNIVERSITETINING TASHKILIY TUZILMASINI TASDIQLASH TOʻGʻRISIDA
(resolution, 2025-07-21)

Oʻzbekiston Respublikasi Prezidentining “Toshkent shahrida Turin politexnika universitetining faoliyatini tashkil etish toʻgʻrisida” 2009-yil 27-apreldagi PQ-1106-son qarorini bajarish yuzasidan Vazirlar Mahkamasi qaror qiladi: 1. Toshkent shahridagi Turin politexnika universiteti (keyingi oʻrinlarda Universitet deb ataladi) boshqaruv xodimlarining cheklangan umumiy soni 24 nafar boʻlgan tashkiliy tuzilmasi ilovaga muvofiq tasdiqlansin. 2. Universitet rektoriga muassislar bilan kelishgan holda, zaruriyat boʻlsa, boshqaruv xodimlarining tasdiqlangan umumiy soni doirasida Universitet tashkiliy tuzilmasiga oʻzgartirish kiritish huquqi berilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S.Qosimov va U.U.Rozukulov zimmasiga yuklansin.
MEHNATGA HAQ TOʻLAShNING YAGONA TARIF SETKASINI YaNADA TAKOMILLAShTIRISh TOʻGʻRISIDA
(resolution, 2019-09-17)

Oʻzbekiston Respublikasi Prezidentining “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2009-yil 8-iyuldagi PF-4119-son Farmonini bajarish yuzasidan hamda ish haqining ragʻbatlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 1. Belgilangan eng kam oylik ish haqi miqdori Mehnatga haq toʻlashning yagona tarif setkasiga asos qilib olinsin va yangi tarif koeffitsiyentlari 1-ilovaga muvofiq tasdiqlansin. 3. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 4. Ushbu qaror 2009-yil 1-avgustdan boshlab kuchga kiradi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. Mehnatga haq toʻlash razryadlari‎ Tarif koeffitsiyentlari‎ 1‎ 2,847‎ 2‎ 2,997‎ 3‎ 3,148‎ 4‎ 3,297‎ 5‎ 3,612‎ 6‎ 3,941‎ 7‎ 4,284‎ 8‎ 4,640‎ 9‎ 4,997‎ 10‎ 5,362‎ 11‎ 5,733‎ 12‎ 6,115‎ 13‎ 6,503‎ 14‎ 6,893‎ 15‎ 7,292‎ 16‎ 7,697‎ 17‎ 8,106‎ 18‎ 8,522‎ 19‎ 8,943‎ 20‎ 9,371‎ 21‎ 9,804‎ 22‎ 10,240‎ 1. Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2006-yil 26-oktabrdagi 218-son qarori. 2. Vazirlar Mahkamasining “Oʻzbekiston Respublikasi Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2006-yil 26-oktabrdagi 218-son qaroriga oʻzgartirish kiritish haqida” 2007-yil 7-avgustdagi 166-son qarori. 3. Vazirlar Mahkamasining “Oʻzbekiston Respublikasi Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2006-yil 26-oktabrdagi 218-son qaroriga oʻzgartirish kiritish haqida” 2007-yil 19-noyabrdagi 239-son qarori. 4. Vazirlar Mahkamasining “Oʻzbekiston Respublikasi Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2006-yil 26-oktabrdagi 218-son qaroriga oʻzgartirish kiritish haqida” 2008-yil 9-apreldagi 65-son qarori.
DAVLAT SOLIQ XIZMATI ORGANLARINING MAʼLUMOTLAR UZATISh TARMOGʻINI YaNADA MODERNIZATSIYA QILISh ChORA-TADBIRLARI TOʻGʻRISIDA
(resolution, 2021-02-22)

Soliq toʻlovchilarga axborot xizmati koʻrsatishni va davlat soliq xizmati organlarining axborot tizimini yanada takomillashtirish, maʼlumotlar uzatish tezligini oshirish va zamonaviy axborot-kommunikatsiya texnologiyalarini qoʻllash asosida tarmoqqa ruxsatsiz ulanish xavfsizligini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 2006-yil 4-avgustdagi 157-son qarori bilan tasdiqlangan 2006 — 2010-yillarda soliq toʻlovchilarga axborot xizmati koʻrsatish va davlat soliq xizmati organlarining axborot tizimini takomillashtirish dasturiga muvofiq: aloqaning yoʻldosh tizimi bazasida maʼlumotlar uzatish tarmogʻidan aloqaning optik tola liniyasiga asoslangan yerusti aloqa kanallari asosida yaratiladigan korporativ tarmoqqa bosqichma-bosqich oʻtishni nazarda tutadigan “Oʻzbektelekom” AK kommunikatsiyalari tarmogʻi bazasida Oʻzbekiston Respublikasi Davlat soliq qoʻmitasi maʼlumotlar uzatish korporativ tarmogʻini modernizatsiya qilish” investitsiya loyihasi belgilangan tartibda ishlab chiqilgani, vakolatli organlarda ekspertizadan oʻtgani va uning dastlabki texnik-iqtisodiy hisob-kitobi tasdiqlanganligi; Oʻzbekiston Respublikasi Davlat soliq qoʻmitasi tomonidan maʼlumotlar uzatishning korporativ tarmogʻini modernizatsiya qilish uchun texnologik asbob-uskunalarni yetkazib berish va montaj qilishga tender oʻtkazilganligi va uning yakunlari boʻyicha tender gʻolibi “TexnoServ AS” MChJ (Rossiya Federatsiyasi) bilan 3980 ming AQSh dollari summasiga kontrakt tuzilganligi maʼlumot uchun qabul qilinsin. 2. Oʻzbekiston Respublikasi Davlat soliq qoʻmitasi oʻtkazilgan tendyerlarni hisobga olgan holda “Oʻzbektelekom” AK kommunikatsiyalari tarmogʻi bazasida Oʻzbekiston Respublikasi Davlat soliq qoʻmitasi maʼlumotlar uzatish korporativ tarmogʻini modernizatsiya qilish” investitsiya loyihasining texnik-iqtisodiy hisob-kitobini ikki oy muddatda ishlab chiqsin va belgilangan tartibda tasdiqlasin. 3. Oʻzbekiston Respublikasi Davlat soliq qoʻmitasi Vazirlar Mahkamasi tasdiqlaydigan roʻyxat boʻyicha davlat soliq xizmati organlari maʼlumotlar uzatish korporativ tarmogʻini modernizatsiya qilish uchun zarur boʻlgan, chetdan olib kelinadigan asbob-uskunalar, buyumlar va materiallarga bojxona toʻlovlari toʻlashdan (bojxona rasmiylashtiruvi yigʻimlari bundan mustasno) ozod qilinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI NOREZIDENTLARI TOMONIDAN RADIOALOQANI TAShKIL ETISh UChUN RUXSAT ETUVChI HUJJATLARNI RASMIYLAShTIRISh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(order, 2021-03-31)

Oʻzbekiston Respublikasining “Radiochastota spektri toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1999-y., 1-son, 16-modda; 2003-y., 5-son, 67-modda), Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son (Oʻzbekiston Respublikasi qonun hujjatlari toʻplami, 2004-yil, 19-son, 220-modda) hamda 2005-yil 16-avgustdagi “Matbuot, axborot tizimlari va telekommunikatsiyalar sohasida boshqaruv tuzilmasini takomillashtirish toʻgʻrisida”gi 200-son qarorlariga (Oʻzbekiston Respublikasi qonun hujjatlari toʻplami, 2005-yil, 32-33-son, 255-modda) muvofiq buyuraman: 1. Oʻzbekiston Respublikasi norezidentlari tomonidan radioaloqani tashkil etish uchun ruxsat etuvchi hujjatlarni rasmiylashtirish tartibi toʻgʻrisidagi yoʻriqnomaga (roʻyxat raqami 1388, 2004-yil 21-iyul) (Oʻzbekiston Respublikasi qonun hujjatlari toʻplami, 2004-y., 29-son, 340-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMALARNI TASDIQLASH TOʻGʻRISIDA
(resolution, 2009-07-10)

1. Quyidagi, 2009-yil 28-may kuni Braziliya shahrida imzolangan: Oʻzbekiston Respublikasi Hukumati va Braziliya Federativ Respublikasi Hukumati oʻrtasida iqtisodiyot va savdo sohasida hamkorlik toʻgʻrisidagi Bitim; Oʻzbekiston Respublikasi Hukumati bilan Braziliya Federativ Respublikasi Hukumati oʻrtasida texnikaviy hamkorlik toʻgʻrisidagi Bitim; Oʻzbekiston Respublikasi Hukumati bilan Braziliya Federativ Respublikasi Hukumati oʻrtasida qishloq xoʻjaligi sohasida hamkorlik toʻgʻrisidagi Bitim; Oʻzbekiston Respublikasi Hukumati bilan Braziliya Federativ Respublikasi Hukumati oʻrtasida diplomatik pasport egalarini vizalardan ozod qilish toʻgʻrisidagi Bitim; Oʻzbekiston Respublikasi Hukumati bilan Braziliya Federativ Respublikasi Hukumati oʻrtasida madaniy hamkorlik toʻgʻrisidagi Bitim; Oʻzbekiston Respublikasi Hukumati bilan Braziliya Federativ Respublikasi Hukumati oʻrtasida turizm sohasida hamkorlik toʻgʻrisidagi Anglashuv Memorandumi tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisidagi tegishli bildirishnomani yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
Oʻzbekiston Respublikasi Iqtisodiyot vazirligining markaziy apparati tuzilmasiga oʻzgartishlar kiritish toʻgʻrisida
(resolution, 2010-07-30)

Oʻzbekiston Respublikasi Iqtisodiyot vazirligining boshqaruv tuzilmasini yanada takomillashtirish va uning ish samaradorligini oshirish maqsadida: 1. Iqtisodiyot vazirining iqtisodiyotni modernizatsiyalash, sanoat va ishlab chiqarish infratuzilmasini rivojlantirish masalalari boʻyicha oʻrinbosari hamda iqtisodiyot vazirining oʻrinbosari — “Oʻzogʻirneftgazkimyoloyiha” institutining direktori lavozimlari tugatilsin. 2. Iqtisodiyot vazirining iqtisodiyotni modernizatsiyalash, sanoat va ishlab chiqarish infratuzilmasini rivojlantirish masalalari boʻyicha oʻrinbosari — “Oʻzogʻirneftgazkimyoloyiha” instituti direktori lavozimi kiritilsin. 3. Oʻzbekiston Respublikasi Iqtisodiyot vazirligi markaziy apparatining yangilangan tuzilmasi 1-ilovaga* muvofiq va “Oʻzogʻirneftgazkimyoloyiha” institutining tuzilmasi 2-ilovaga* muvofiq tasdiqlansin. 4. Oʻzbekiston Respublikasi Prezidentining 2006-yil 13-iyundagi PQ-377-sonli qarorining 1-ilovasi va Oʻzbekiston Respublikasi Prezidentining 2006-yil 3-iyuldagi PQ-398-sonli qarorining 2-ilovasi oʻz kuchini yoʻqotgan deb hisoblansin. 5. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
ISTEʼMOL TOVARLARI (XIZMATLAR)NING AYRIM TURLARINI IShLAB ChIQARISh VA SOTIShNI TARTIBGA SOLISh TOʻGʻRISIDA
(resolution, 2012-03-15)

Oʻzbekiston Respublikasi Prezidentining “Tijorat banklari depozitlariga aholi va xoʻjalik subyektlari boʻsh pul mablagʻlarini jalb etishni yanada ragʻbatlantirish qoʻshimcha chora-tadbirlari toʻgʻrisida” 2009-yil 6-apreldagi PQ-1090-son qaroriga muvofiq hamda respublikada ishlab chiqarilayotgan va sotilayotgan isteʼmol tovarlari sifati, ularning sanitariya normalari va qoidalariga muvofiqligi yuzasidan nazoratni kuchaytirish, shuningdek odamlarning hayoti va sogʻligʻi xavfsizligini taʼminlash maqsadida Vazirlar Mahkamasi qaror qiladi: 1. 2010-yil 1-yanvardan boshlab Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 2. Vazirlar Mahkamasining 2004-yil 22-martdagi 135-son qarori (Oʻzbekiston Respublikasi QT, 2004-y., 3-son, 31-modda) bilan tasdiqlangan Kinovideomahsulotlarni ishlab chiqarish, koʻpaytirish, dublyaj qilish, sotish va ularning prokati boʻyicha faoliyat turlarini litsenziyalash toʻgʻrisidagi Nizomda: a) 4-banddagi “va jismoniy” soʻzlari chiqarib tashlansin; b) 9-band quyidagi tahrirda bayon qilinsin: “9. Litsenziya talabgori litsenziya olish uchun ishchi organga quyidagi hujjatlarni taqdim etadi: a) litsenziya berish toʻgʻrisida ariza, unda quyidagilar koʻrsatiladi: yuridik shaxsning nomi va tashkiliy-huquqiy shakli, joylashgan joyi (pochta manzili), xizmat koʻrsatuvchi bankning nomi va bankdagi talab qilib olinadigan asosiy depozit hisob raqami; litsenziyalanayotgan faoliyat turi (yoxud uning bir qismi); b) yuridik shaxs davlat roʻyxatidan oʻtkazilganligi toʻgʻrisidagi guvohnomaning notarial tasdiqlangan nusxasi; v) ariza koʻrib chiqilganligi uchun litsenziya talabgori tomonidan yigʻim toʻlanganligini tasdiqlaydigan hujjat”; v) 22-bandning ikkinchi xatboshi va 32-bandning toʻrtinchi xatboshi chiqarib tashlansin; g) Nizomga ilovaning “Subyektlar” ustuni birinchi pozitsiyasidagi “va jismoniy” soʻzlari chiqarib tashlansin.
TOShKENT ShAHRIDAGI TURIN POLITEXNIKA UNIVERSITETIGA 2009/2010 OʻQUV YILI UChUN OʻQUVChILAR QABUL QILISh TOʻGʻRISIDA
(resolution, 2021-02-22)

Toshkent shahridagi Turin politexnika universitetida sanoatning yuqori texnologiyali tarmoqlari, sanoat va xoʻjalik obyektlarini loyihalash va qurish uchun oliy maʼlumotli mutaxassislar tayyorlashni taʼminlash maqsadida Vazirlar Mahkamasi qaror qiladi: 1. Toshkent shahridagi Turin politexnika universitetiga 2009/2010 oʻquv yili uchun oʻquvchilar qabul qilish kvotasi toʻlov-kontrakt asosida 200 nafar, shu jumladan: “Mashinasozlik texnologiyasi” mutaxassisligi boʻyicha — 50 nafar; “Avtomobil injiniringi” mutaxassisligi boʻyicha — 50 nafar; “Sanoat va xoʻjalik qurilishi injiniringi” mutaxassisligi boʻyicha — 25 nafar; “Arxitektura va sanoat dizayni” mutaxassisligi boʻyicha — 25 nafar; “Axborot texnologiyasi va sanoatda ABT” mutaxassisligi boʻyicha — 25 nafar; “Energetika” mutaxassisligi boʻyicha — 25 nafar etib belgilansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Qosimov va U.U. Rozuqulov zimmasiga yuklansin.